Mangalore internasjonale lufthavn

Mangalorere internasjonale lufthavn (Mangalore Airport) (IATA: IXE,  ICAO: VOML), tidligere kjent som Bajpe Airport, er en internasjonal lufthavn for kystbyen Mangalore i India. Flere daglige flyvninger forbinder Mangalore med de fleste store byer i det sydlige og det vestlige India, så vel som flere byer i Midtøsten. Flyplassen ble åpnet som Bajpe Aerodrome den  25. desember 1951 da daværende statsminister Jawaharlal Nehru ankom i et Dakota-fly.
Per 2014 er Mangalore internasjonale lufthavn en av de flyplasser som har hatt størst passasjervekst i India, med 54 prosent vekst i den internasjonale trafikken siste årene

Oversikt 
Flyplassen ligger nær Bajpe, om lag 20 kilometer nordøst for Mangalore sentrum. Den ligger på en høyde med to høytliggende rullebaner (9/27 og 6/24). Bare to andre flyplasser i India har høytliggende rullebaner: Kozhikode og Lengpui. Termialbygget var lite, men hadde nødvendige fasiliteter. Det ble renovert tidlig på 2000-tallet med mer sitteplass, bevoktet parkeringsplass og flere nye kaféer. Flyplassen ble opprinnelig brukt i begrenset utstrekning for innenlands trafikk, vesenlig til Mumbai og Bangalore.

Ulykker og hendelser 
Mangalore lufthavn ligger i en region med mye nedbør. Mndre hendelser som avbrutte landinger forekommer ofte i monsuntiden. På denne flypassen skjedde ulykken med flest omkomne i India. Dette førte til at nye sikkerhetstiltak ble satt i verk

 Den 19. august 1981 måtte en Avro 748 fra Indian Airlines avbryte landingen  i monsunregnet. Flygerne gjorde et nytt forsøk og fikk stoppet like før enden på rullebanen. Det var ingen omkomne, men flyet måtte avskrives. Den etterfølgende granskningen viste at  piloten ikke hadde satt flyets flaps i riktig posisjon for landing, og flyet hadde landet for langt inne på banen med for høy hastighet på rullebanen som heller nedover og med vinden i ryggen.> Ingen ble skadet.
 Den 22. mai  2010 måtte en Boeing 737 fra Air India Express avbryte landingen. Pilotene gjorde et nytt landingsforsøk, havarerte  og 158 passasjerer og besetning omkom. Bare åtte overlevde katastrofen. Flyet havarerte da de avbrøt landingen andre gang og styrtet i en dyp grøft ved enden av rullebanen. Styrbord vinge traff en betongsokkel for ILS-systemet med localiser og antenne og satte systemet ut av drift. Dette førte til forsinkelser og kanselleringer i to uker i monsuntiden med redusert sikt. Det tok flyplassen nesten en måned å reparere skadene, kalibrere ILS og sette det istand igjen.

Referanser

Flyplasser i India
Karnataka